Bērnu rīts “Dari tā, dari šitā!”
2025-12-14 11:00 - 14:00 (Europe/Helsinki) | Kocēnu kultūras nams, Alejas iela 3, Kocēni
14. decembrī plkst. 11.00-14.00 Kocēnu Kultūras nama kamīnzālē norisināsies Bērnu rīts “Dari tā, dari šitā!”.
* “DAri un RAdi” radošās darbnīcas
* svētku dekoru izgatavošana
* piparkūku dekorēšana un citas aktivitātes

Gaidīsim Ziemassvētkus kopā!
Ieeja bez maksas.

Priecīgākie Ziemassvētki ar grupu "Baritoni"
2025-12-13 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Piedzīvo Priecīgākos Ziemassvētkus kopā ar grupu BARITONI!
Jūs sagaida gan pašu radītas Ziemassvētku dziesmas no Baritonu jaunā albuma, gan skaistas un atpazīstamas ziemas melodijas, kurām viņi piešķīruši savu īpašo daudzbalsīgo skanējumu.
Par skanīgām balsīm un gaišu atmosfēru rūpēsies Mārtiņš Strods (+ akustiskā ģitāra), Artūrs Puncuļs (+ kahons), Ingars Puncuļs, Normunds Litovnieks un pie taustiņiem – maestro Džuliāns.
Tas ir koncerts, kuru apmeklēt kopā ar ģimeni, draugiem vai kolēģiem, baudot svētkus siltā noskaņā – gluži kā mājās ar tuvajiem – tie ir PRIECĪGĀKIE ZIEMASSVĒTKI!

Valmieras Dizaina un mākslas vidusskolas audzēkņu darbu tirdziņš “MARKA”
2025-12-13 10:00 - 14:00 | Valmieras Kultūras centrs, Rīgas iela 10, Valmiera, Latvija
Tuvojoties Ziemassvētkiem, notiks ikgadējais tradicionālais Valmieras Dizaina un mākslas vidusskolas audzēkņu darbu tirdziņš “MARKA”, kur audzēkņi un Skolēnu mācību uzņēmumu ietvaros, izgatavojuši unikālus produktus: T-krekli un bikses ar autentisku dizaina apgleznojumu, dažāda veida auduma somas, Ziemassvētku kartiņas, rotaslietas un tamborēti dzīvnieciņi u.c., kas noderēs pašiem vai būs kā sirsnīga dāvana citiem.
Līdzās būs arī Valmieras Dizaina un mākslas vidusskolas pedagogu un profesionālās ievirzes (Mākslas skolas) audzēkņu darbi.
Esiet laipni aicināti 13.12.2025. plkst. 10.00 – 14.00 Valmieras Kultūras centrā!

Ziemas tirdziņš
2025-12-13 10:00 - 14:00 | Laukums pie Valmieras Kultūras centra, Rīgas iela 10, Valmiera, Latvija
13. decembrī Valmierā, laukumā pie Valmieras Kultūras centra, no plkst. 10.00 līdz plkst. 14.00 norisināsies Ziemas tirdziņš.
Tirgotāji – amatnieki un mājražotāji – parūpēsies, lai ikvienam tirdziņa apmeklētājam būtu iespēja iegādāties gardumus savam svētku galdam un jaukas dāvanas gan lieliem, gan maziem.

Pūtēju orķestra “Signāls” Ziemassvētku koncerts
2025-12-07 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
7. decembrī plkst. 16.00 Valmieras Kultūras centrā uz Ziemassvētku koncertu ielūdz pūtēju orķestris “Signāls”.
Koncertā piedalīsies:
* pūtēju orķestris “Signāls” (diriģenti Gvido Brenčevs, Jānis Jansons)
* Mariuss Grencis, Līga Ivāne (ērģeles)
* Annija Vilka, Elīna Krastiņa (vokāls)
Ieeja: 5 EUR, biļetes var iegādāties “Biļešu Paradīzē”.

PAPILDKONCERTS! Ance Krauze un Zigfrīds Muktupāvels koncertprogrammā "Tik viegli un balti"
2025-12-06 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Iemīļotie dziedātāji Ance Krauze un Zigfrīds Muktupāvels decembrī apceļos koncertzāles visā Latvijā ar sirsnīgu Ziemassvētku koncertprogrammu “Tik viegli un balti”.
Mūs visus sagaida visskaistākās latviešu Ziemassvētku un baltā laika dziesmas, gaišas svētku sajūtas, brīnuma nojausma, satikšanās un kopā dziedāšanas prieks!
Kopā ar Anci un Zigfrīdu uz skatuves būs lieliski mūziķi komponista Jāņa Strazda vadībā, koncerta scenārija autore un režisore – Maija Kalniņa.

Ziemassvētku koncertprogramma "Tik viegli un balti"
2025-12-06 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija

Adventa laika koncerts “No sirds uz sirdi”
2025-12-06 14:00 - 15:30 | Kocēnu kultūras nams, Alejas iela 3, Kocēni
6. decembrī plkst. 14.00 Kocēnu Kultūras namā senioru vokālais ansamblis “Dziesmotā senatne” ielūdz uz Adventa laika koncertu “No sirds uz sirdi”.
Koncertā piedalīsies: senioru vokālais ansamblis “Dziesmotā senatne” (Kocēni), dziesmu draugu kopa “Dedzieda” (Rencēni), sieviešu vokālais ansamblis “Rūjmalietes” (Lode), vokālais ansamblis “Dziedātprieks”(Vecate), senioru vokālais ansamblis “Laika ritmi” (Raiskums), senioru vīru koris “Baltie bērzi” (Valmiera), senioru vokālais ansamblis (Veclaicene), sieviešu senioru vokālais ansamblis “Pīlādzis” (Mārupe) un dziesmu draugu kopa “Cantemus” (Rīga).
Ieeja: 3 EUR, biļetes var iegādāties “Biļešu Paradīzē” un pirms pasākuma – Kocēnu Kultūras namā.

“Labdarības ZiMinU viktorīna”
2025-12-05 18:30 - 20:30 | Valmieras Kultūras centra lielā zāle, Rīgas iela 10, Valmiera, Latvija
Piedalies Labdarības viktorīnā!

5.decembrī plkst. 18.30 Valmieras Kultūras centrā notiks “Labdarības ZiMinU viktorīna”.
Jau trešo gadu “ZiMinU” kopā ar Valmieras novada fondu rīko labdarības spēli. Visi iegūtie līdzekļi tiks novirzīti labdarībai Valmieras novadā! Piedalies un atstāj savu nospiedumu kopienā!

Reģistrē savu dalību šeit

Dalības maksa komandai – ziedojums skaidrā naudā sākot no 30 EUR (maksājams uz vietas spēlē).

Spēli atbalsta: Valmieras novada fonds, Valmieras Kultūras centrs un tipogrāfija “Līga”.

Tiekamies spēlē!

Ziemassvētku egles iedegšana Kocēnos
2025-12-04 18:00 - 18:40 | Kokmuižas pils kompleksā
4. decembrī plkst. 18.00 Kokmuižas pils parterī notiks Ziemassvētku egles iedegšanas svētki kopā ar Rūķi Pušķi, Rūķi Drupaču un noslēpumaino draugu.

Ziemassvētku egles iedegšanas svētki
2025-11-30 17:00 - 18:00 | Laukums pie Valmieras Kultūras centra, Rīgas iela 10, Valmiera, Latvija
30. novembrī plkst. 17.00 mazi un lieli mīļi gaidīti Ziemassvētku egles iedegšanas svētkos Valmieras centrā. Kopā sagaidīsim mirkli, kad eglītē iemirdzēsies simtiem uguntiņu un piedzīvosim muzikālu Ziemassvētku pasaku “Skursteņslauķis un Lellīte”, kurā režisors Mārtiņš Kagainis ieaudis siltumu, brīnuma sajūtu un svētku prieku. Tā ir pasaka par mīlestību, kopābūšanu un sirsnību, par drošības sajūtu, ko reizēm grūti atrast, bet pēc kuras ilgojas ikviens.
No plkst. 15.00 līdz plkst. 18.00 Valmieras Kultūras centrā norisināsies radošās darbnīcas, kur ikviens varēs izgatavot gaismas mājiņas un citus svētkiem noderīgus dekorus. Dalības maksa radošajās darbnīcās – 3 EUR, biļetes var iegādāties Valmieras Kultūras centra kasē.
No plkst. 15.00 Valmieras centrā darbosies āra kafejnīcas – tur varēs iegādāties kraukšķīgas un aromātiskas piparkūkas, uzkodas, siltos dzērienus un citus ziemīgus kārumus. Sadarbībā ar LIVO mazākajiem svētku viesiem tiks sarūpēts īpašs pārsteigums – karstais dzēriens bez maksas.
Aicinām ikvienu būt kopā Ziemassvētku egles iedegšanas svētkos Valmieras centrā!

Kocēnu Kultūras nama vidējās paaudzes deju kolektīva “Savieši” 30 gadu jubilejas koncerts “Savīties laikā”
2025-11-29 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
29.novembrī plkst. 16.00 Valmieras Kultūras centrā uz 30 gadu jubilejas koncertu „Savīties laikā” aicina Kocēnu Kultūras nama vidējās paaudzes deju kolektīvs „Savieši.”
Ar šo svētku koncertu „Savieši” atzīmēs trīs gadu desmitus kopā pavadīta laika – deju, draudzības un stāstu vienotībā. „Savīties laikā” būs stāsts gan par pieaugšanu, gan par to, kā mēs visi esam savstarpēji saistīti, jo tikai būdami kopā plecu pie pleca, varam paveikt patiesi lielas un nozīmīgas lietas. Koncertā tiks izdejotas dejas, kas „Saviešiem” kļuvušas mīļas un tuvas, kā arī jauni muzikāli darbi, kas īpaši radīti šim notikumam.
„Trīsdesmit gadi – tas ir laiks, kad saproti, cik ļoti viss ir savijies: cilvēki, laiks, darbs, mīlestība un deja,” stāsta „Saviešu” vadītāja Ilona Migla. „Katrs, kas ir bijis kopā ar mums, ir atstājis pavedienu šajā deju stāstā. Kopā ar mums uz skatuves būs arī mūsu dejojošie bērni dažādās paaudzēs.”
Koncertā kopā ar “Saviešiem” būs arī duets “Mediante” (Zane Rozenfelde un Māris Rozenfelds) un ģitārists, dziesminieks, komponists Renārs Veličko, savukārt par īpašu gaismas un skaņas simbiozi rūpēsies Guntis Naglis.
Ieeja: 8-12 EUR. Biļetes var iegādāties “Biļešu Paradīze” kasēs un elektroniski www.bilesuparadize.lv.

ĪSTAS VĪRIŠĶĪBAS KODS – DROSME BŪT VESELAM!
2025-11-27 16:00 - 19:30 | Valmieras Kultūras centrs, Rīgas iela 10, Valmiera, Latvija
ĪSTAS VĪRIŠĶĪBAS KODS – DROSME BŪT VESELAM!
Sadod vēzim pa purnu!
Ir pieņemts teikt, ka vīrieši neraud. Ka īstam vīrietim nesāp. Ka, ja sāp, tad vismaz zini – esi dzīvs. Bet patiesībā īsta drosme nav klusēt. Īsta drosme ir rīkoties. Un pat ja vēl nesāp.
Pirms vairāk nekā desmit gadiem Latvijas Urologu asociācija sāka plašāk runāt par vīriešu veselību – īpaši novembrī, vīriešu veselības mēnesī. Situācija Latvijā bija satraucoša – aptuveni 70% prostatas vēža gadījumu tika atklāti jau ielaistās pēdējās stadijās. Tas nozīmēja, ka pārāk daudzi vīrieši pie ārsta devās tikai tad, kad bija jau par vēlu. Viens no iemesliem – agrīnās stadijās simptomu nav! Kad tie parādās, nereti vēzi izārstēt vairs nevar.
Šodien situācija ir uzlabojusies – arvien vairāk vīriešu pārvar stereotipus un veic pārbaudes laikus un regulāri. Tomēr prostatas vēzis joprojām ir viens no biežākajiem vīriešu nāves cēloņiem Latvijā, un mirstības rādītāji mūsu valstī joprojām ir vieni no augstākajiem Eiropā. Tas ir nepieļaujami, jo prostatas vēzi iespējams atklāt vienkārši – ar PSA asins analīzi. Tā ir ātra, nesāpīga un valsts apmaksāta pārbaude vīriešiem vecumā no 50 līdz 75 gadiem (vai no 45 gadu vecuma, ja ģimenē bijuši prostatas vēža gadījumi).
Šodien no prostatas vēža nebūtu jāmirst, jo, to savlaicīgi atklājot, prostatas vēzi var veiksmīgi ārstēt un bieži – pilnībā izārstēt. Dažkārt ārstēšana pat nav nepieciešama – pietiek ar regulāru novērošanu. Turklāt mūsdienu medicīna ļauj ārstēties tā, lai vīrietis varētu saglabāt gan veselību, gan dzīves kvalitāti.
Rūpējoties par savu veselību, vīrietis rūpējas arī par savu ģimeni. Par to, lai viņa bērniem un tuviniekiem nebūtu jāredz pāragras ciešanas vai jādzīvo ar zaudējuma sāpēm, kuras varēja novērst.
Tāpēc Latvijas Urologu asociācija turpina runāt, atgādināt un iedrošināt: pārbaudies laikus! Tā nav vājuma pazīme – tā ir atbildība un spēks.
Novembris visā pasaulē tiek atzīmēts kā vīriešu veselības mēnesis, kungi audzē ūsas, tādējādi simbolizējot vīrišķību un drosmi – arī drosmi aiziet pie ārsta un regulāri rūpēties par savu veselību.
Tehniskā apskate reizi gadā – kā savam auto, kas nekad netiek aizmirsta – tā katram vīrietim būtu pienākums veikt savas veselības, sava ķermeņa “tehnisko apskati”.
Tāpēc šogad Latvijas Urologu asociācijas klātienes aktivitātes ieplānotas divos Latvijas reģionos – Kurzemē – Liepājā un Vidzemē – Valmierā, kur sadarbībā ar vietējām pašvaldībām – ar Liepājas un Valmieras pašvaldību atbalstu, vīriešiem un to ģimenes locekļiem tiks piedāvāta iespēja bez maksas noskatīties ļoti “vīrišķīgu” kinofilmu – Holivudas trilleri “Biškopis” (The Beekeeper), ar pasaules kino šobrīd vienu no vīrišķīgākajiem kinoaktieriem – Džeisonu Steitemu (Jason Stathem) galvenajā lomā.
Pirms filmas seansa ikviens vīrietis tiek aicināts bez maksas, turpat uz vietas veikt PSA asinsanalīzes, kas ir pats pirmais un vienkāršākais savas veselības diagnostikas solis. Asins analīžu nodošanu bez maksas nodrošina Latvijas Urologu asociācijas ilggadīgs sadarbības partneris – E. Gulbja laboratorija.
Paralēli asins analīžu nodošanai, vīriešiem, iepriekš pierakstoties, būs iespēja īsi aprunāties arī ar urologu – uzdot jautājumus par pašsajūtu, aprunāties par nepieciešamajiem izmeklējumiem, ārstēšanu, uzklausīt urologa ieteikumus.

VALMIERĀ
Valmierā ar Valmieras novada pašvaldības atbalstu filmu “Biškopis” (The Beekeeper) bez maksas būs iespējams noskatīties 27. novembrī Valmieras Kultūras centrā.
Kino seansa sākums – 18.00
Pirms filmas:
Asins analīžu nodošana (E. Gulbja Laboratorija, uz vietas Valmieras Kultūras centrā)
no plkst. 16.00 – iespēja bez maksas nodot asins analīzi (PSA tests) – līdzi nepieciešams personas datus apliecinošs dokuments.

Individuāla saruna ar urologu
no plkst. 16.00 – iepriekš piesakoties e-pastā: info@urologi.lv

Izrāde "BOEING, BOEING!"
2025-11-23 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Marks Kamoleti
BOEING, BOEING!
Kaislīga attiecību turbulence

Lugas galvenais varonis Bernārs ir pārliecināts, ka spēj uzsākt mīlas dēku ar trim burvīgajām stjuartēm no trim pasaules lielākajām aviokompānijām… Viņa veiksmes atslēga ir vienkārša: galvenais, lai mīlas grafiks sakristu ar lidmašīnu lidojumu grafiku!
Taču nav noslēpums, ka jebkuri meli reiz nāk gaismā, un pat visprecīzākos grafikos var gadīties misēklis… Un tieši tad, kad viss slepenais kļūst zināms – sākas pats interesantākais, smieklīgākais un patiesākais! Mēs aicinām šīs komēdijas apmeklētājus gatavoties aizraujošam un neparastam lidojumam, kas būs pilns smieklu un pārsteigumu!
Izrāde “Boeing, Boeing” pirmo reizi iestudēta Parīzē 1960.gadā, un kopš tā laika ir rādīta tūkstošiem reižu piecdesmit pasaules valstīs. Kopā to noskatījušies vairāk kā 20 miljoni skatītāju, un 1990.gadā luga tikusi iekļauta Ginesa rekordu grāmatā kā visvairāk spēlētā franču luga pasaulē.
Lomās: Kristīne Nevarauska, Inga Alsiņa, Inga Misāne – Grasberga, Ģirts Ķesteris, Lauris Dzelzītis, Lauris Subatnieks
Režisors: Rolands Atkočūns
Kostīmi un scenogrāfija: Elīna Milta – Niedrāja

"Ričijs Rū pilsētā"
2025-11-21 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Ričijs Rū PILSĒTĀ
Muzikāls piedzīvojums visai ģimenei!
Vai pilsēta ir tikpat aizraujoša kā mežs? Kas tur dzīvo un kādi noslēpumi slēpjas ielu labirintos?
Ziņkārīgais lācēns Ričijs Rū dodas savā jaunajā piedzīvojumā – uz pilsētu! Tur viņu gaida ne tikai spožas gaismas un rosība, bet arī jauni draugi un negaidīti atklājumi.
Parkā viņš satiek Ežuku, kurš paslēpies lapu kaudzē, pagalmā iepazīstas ar Žurkām, kas sacenšas, kurai garāka aste, izzina pilsētas noslēpumus ar rudo Runci un bēniņos sastop jautro Sikspārni.
Tomēr pilsēta nav tikai jautrība – te jāzina, kā droši šķērsot ielu, kas ir luksofors un kā neapmaldīties starp augstajiem namiem.
Vai Ričijam Rū izdosies saprast pilsētas likumus un atrast savu vietu starp jaunajiem draugiem?
Sirsnīgs, muzikāls un aizraujošs stāsts visai ğimenei, kurā skanēs pavisam jaunas un jau bērnu vidū iemīļotas Ričija Rū dziesmas.

Valsts svētku koncerts. Grupa "Līvi"
2025-11-18 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
18. novembrī plkst. 17.00 Valmieras Kultūras centrā norisināsies valsts svētku koncerts, kurā uzstāsies viena no latviešu rokmūzikas ikonām — grupa “Līvi”.
Koncerta programmā skanēs gan grupas “zelta fonda” dziesmas, kas daudzu gadu garumā kļuvušas par latviešu mūzikas klasiku, gan arī pēdējos gados tapuši skaņdarbi, kas turpina grupas muzikālo ceļu.
“Līvi” ir grupa ar vairāk nekā 40 gadu muzikālo vēsturi, kuras daiļrade iemieso latviešu rokmūzikas spēku, identitāti un emocionālo dziļumu. Grupa spēj apvienot paaudzēm nozīmīgus vēstījumus ar enerģisku un dzīvu skanējumu.
Grupa “Līvi”:
Ainars Virga – vokāls, ģitāra
Jānis Buķelis – vokāls
Edgars Silacērps – bass, vokāls
Guntars Mucenieks – taustiņi, vokāls
Henrijs Mucenieks – ģitāra, vokāls
Aleksejs Balinskis/Alex – saksofons
Ilvars Shimera – sitamie instrumenti
Ieeja: 10-15 EUR, ar Valmieras kultūras karti 1,- EUR atlaide.

Svētku balle ar grupu "Ballīšu orķestris"
2025-11-17 21:00 - 2025-11-18 01:00 | Kocēnu kultūras nams, Alejas iela 3, Kocēni
17. novembrī no plkst. 21.00 Kocēnu Kultūras namā notiks svētku balle. Par lustīgu noskaņojumu ballē rūpēsies grupa “Ballīšu orķestris”.
Grupas sastāvs: Renārs Veličko (vokāls, taustiņinstrumenti), Laura Saukāne (vokāls, akustiskā ģitāra, vijole), Āris Pickainis (solo ģitāra), Mārtiņš Birnis (basģitāra), Kārlis Zagorskis (bungas). “Ballīšu Orķestri” raksturo pozitīva attieksme, enerģiskums un mīlestība pret mūziku. Repertuārs piemērots dažādām gaumēm, dejot gribētājiem piedāvājot labāko latviešu un ārzemju dziesmu kaverversijas pop, rock, disco, jazz, country un citos mūzikas žanros. ​
Ieejas maksa uz balli: 10 EUR. Aicinām līdzi ņemt groziņu!
Pirms pasākuma biļetes varēs iegādāties arī Kocēnu Kultūras namā.

Jauktā kora "Imera" 20 gadu jubilejas koncerts
2025-11-15 18:00 - 19:30 | Kocēnu kultūras nams, Alejas iela 3, Kocēni
15. novembrī plkst. 18.00
Kocēnu Kultūras namā
Jauktā kora “Imera” 20 gadu jubilejas koncerts
Koncertā piedalīsies:
jauktais koris “Imera” (diriģents Imants Točs)
soliste Karlīne Cīrule,
pianists Simons Grēbers,
komponists Emīls Zilberts un
instrumentālā grupa: Ivars Ozols, Madara Drulle, Kaspars Bumbišs un Māris Rozenfelds
Ieeja: 10 EUR, biļetes “Biļešu Paradīzē”

Grupas "Ducele" 10 gadu jubilejas koncerts
2025-11-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
“Būt vai nebūt!?”
Ekoloģiskās mūzikas orķestris “Ducele” izsludina savus 10 gades jubilejas tūres koncertus “Būt vai nebūt?” 2025. gada novembrī:

1. novembrī, Tukuma pilsētas Kultūras namā, sākums pl. 19.00
8. novembrī, “Ulbrokas Pērle”, sākums pl. 19.00
14. novembrī, Valmieras Kultūras centrā, sākums pl. 19.00

Grupas sastāvā muzicē :

Andris Alviķis – balss, kontrabass, perkusijas/bungas.
Arnis Veisbārdis – balss, akustiskā ģitāra.
Artūrs Uškāns – balss, akordeons, mutes ermoņikas, vargāns.
Mārcis Kalniņš – balss, buzuki, bandžo.

Nu jau, gandrīz, pirms desmit gadiem Siguldas Skaņu Studijā Andris Alviķis un Arnis Veisbārdis nolēma dibināt pop/folk/hipster/svinger roka grupu vai orķestri, kas varētu priecēt klausītājus un skatītājus visā Latvijā, apvienībai atskaņojot latviešu tautas dziesmas īpašā apdarē. Grupai bija nepieciešams nosaukums! Tā kā Andris Alviķis ir riktīgs kurzemnieks vai, precīzāk, liepājnieks un Arnim Veisbārdim dzimtas kokā arī ir attāla saistība ar Kurzemes pusi, tika nolemts : “Grupas nosaukumam jābūt – “DUCELE”!” Kas suitu mēlē nozīmē – divu riteņu (alegoriski – Andra un Arņa) pajūgs vai “divriči”. Sākot darbu studijā pie pirmā mūzikas albuma “Tā Viš I!” ( ar ierakstu kompānijas MicRec atbalstu ) mūziķi saprata, ka kopējai grupas “krāsai” pietrūkst bandžo un akordeona ritmiskie, melodiskie “kruzuļi”. Tad “Ducelei” vai tās diviem ratiem, Andrim un Arnim, pievienojās Mārcis Kalniņš ( kučieris ) un Artūrs Uškāns ( zirgs ).
Šo nepilno 10 gadu laikā ir nospēlēts liels apjoms koncertu vai pasākumu, atskaņojot mūzikas albumos – “Tā Viš I”, “Tā Viš I 2” un “DUCELE – Trīs no Pārdaugavas dziesmas” iemūžināto repertuāru.
Šajos gados ir uzkrāta bagātīga pieredze, koncertos “am`zējoties”, “dzenot jokus” ar publiku, pēc koncertiem, ar kvēlākajiem atbalstītājiem, vienojoties kopējā foto sesijā. Arī grupas skanējums ir kļuvis nobriedušāks un meistarīgāks.
Aicinām uz grupas “Ducele” 10 gades jubilejas koncerttūri, kuras laikā mēs atbildēsim sev un publikai uz mūžseno hamletisko jautājumu – “Būt vai nebūt!?” arī turpmāk….
Izbaudīsim, priecāsimies, jo dzīve turpinās!

Koncertprogramma “Mana zeme – mana dziesma”
2025-11-12 19:00 - 20:30 | Kocēnu kultūras nams, Alejas iela 3, Kocēni
12. novembrī plkst. 19.00 Kocēnu Kultūras namā izskanēs koncertprogramma “Mana zeme – mana dziesma”.
Koncertā uzstāsies:
🎶Gruzijas vīru ansamblis “Margalef” no Senaki pilsētas
🎶Valmieras Kultūras centra vīru koris “Imanta” (diriģente Marika Rolmane)
🎶Limbažu pagasta vīru vokālais ansamblis “Dziļezers” (vadītāja Dace Robule).
Īpašie koncerta viesi – vīru ansamblis “Margalef” – pārstāv Gruzijas saulaino Megrēlijas reģionu. Lai arī ansamblis dibināts 2025. gadā, tā dalībnieki – vīri ar skanīgākajām balsīm – dažādos sastāvos muzicē jau vairāk nekā 15 gadus un guvuši starptautisku atzinību, kļūstot par laureātiem vairākos starptautiskos folkloras festivālos. Ansambļa “Margalef” īpašais šarms slēpjas tajā, ka ar savu daiļradi tas atklāj pasaulei īsto, autentisko Gruzijas pērli – Megrēliju – reģionu, kur mājo savdabīga, lepna, ārkārtīgi muzikāla un reiz kareivīga tauta – megrēļi. Megrēļu dziesmas apbur ar bagātīgu daudzbalsību un viļņveidīgām skaņām, kas klausītājus ieved īpašā muzikālā pasaulē. Katrs koncerts ir spilgts un neaizmirstams piedzīvojums!
Koncertprogramma “Mana zeme – mana dziesma” veidota kā muzikāls tilts starp tautām – tajā savīsies latviešu un gruzīnu dziedājumi, atklājot katras tautas spēku, raksturu un sirds siltumu.
Koncerts notiks pie galdiņiem. Ieejas maksa: 10 EUR. Biļetes iepriekšpārdošanā “Biļešu Paradīzē” un pirms pasākuma – Kocēnu Kultūras namā. Pirms pasākuma varēs iegādāties gruzīnu virtuves uzkodas.

“ZiMinU” viktorīna
2025-11-12 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
12.novembrī plkst. 18.30 “ZiMinU” viktorīna
Ieeja: 30 EUR (komandai), biļetes www.ziminu.lv

Lāpu gājiens
2025-11-11 18:00 - 19:00 | Laukums pie Valmieras Kultūras centra, Rīgas iela 10, Valmiera, Latvija
11.11. plkst. 18.00 Lāpu gājiens. Pulcēšanās laukumā pie Valmieras Kultūras centra

Mārtiņdienas danču vakars ar Tautas mūzikas kopu “KamRadi”
2025-11-09 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
9.novembrī plkst. 17.00 Mārtiņdienas danču vakars ar Tautas mūzikas kopu “KamRadi”
Ieeja: 5 EUR, biļetes “Biļešu Paradīzē”

TDA "Gauja" ielūdz uz koncertu "...kur sajūtas dejo"
2025-11-08 20:00 - 21:30 | Valmieras Kultūras centra lielā zāle, Rīgas iela 10, Valmiera, Latvija
8.novembrī plkst. 20.00 TDA “Gauja” ielūdz uz koncertu “…kur sajūtas dejo”.
Piedalīsies: TDA “Gauja”, VPDK “Gauja”, “Gauja FIX”, JDK “Sadancis”, TDA “Teiksma”, VPDK “Teiksma”, VPDK “DeTeiksma”, TDA “Līgo”, VPDK “Līgo”, TDA “Ačkups”
Ieeja: 8-12 EUR.

Guntaram Račam - 60!
2025-11-07 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Lecam pa vecam, jo nekur nav tik labi kā mājās!
Guntara Rača 60 gadu jubilejas koncertu sērijā skanēs tikai kopīgi ar Maestro Raimondu Paulu radītās dziesmas, no kurām daudzas jau kļuvušas par sava žanra klasiku un mūsdienu tautasdziesmām! Jūs gaida dzirkstošs prieks, lustīgas un laika pārbaudi izturējošas dziesmas, pamatīga līdzi dziedāšana un aizraujošs priekšnesums – īsts Maestro Raimonda Paula melodiju virpulis!
Koncertā dzirdēsit vairākas jaunas abu autoru kopradītās dziesmas, taču lielākā daļa programmas sastāda dziesmas no klausītāju iemīļotajiem Paula un Rača dziesmu albumiem “Lecam pa vecam” un “Nekur nav tik labi kā mājās”. Tāpēc koncertos aicināti piedalīties dziesmu oriģinālie izpildītāji Ance Krauze, Normunds Rutulis un vairākos koncertos arī Marija Naumova. Koncertu kuplinās arī bērnu vokālais ansamblis “Dzeguzīte” un jaunā latviešu kantrī mūzikas zvaigzne Edvards Strazdiņš. Atsevišķos koncertos būs arī īpaši un iepriekš neizziņoti viesi.
Dziesmas, kuras skanēs koncertos jau runā pašas par sevi – “Lecam pa vecam”, “Raudāja māte”, “Cāļus skaita rudenī”, “Nekur nav tik labi kā mājās”, “Kūko, kūko, dzeguzīte”, “Tikai nesaki nevienam”, “Lakstīgala”, “Sudraba pulstenīt’s”, ”Rasa”, “’Sūpoles”, “Es tevi gaidīšu”, “Anniņa vanniņā”, “Kapteinis Reinis”, “Es šonakt sēdēšu uz jumta” un daudzas citas!
Koncertos piedalīsies instrumentālā grupa, kā arī pats autors. Pēc koncerta Guntars sniegs autogrāfus un ir gatavs kopīgiem selfijiem! Koncerta norises vietā būs pieejamas Guntara dzejoļu grāmatas “365”, dziesmu CD albumi un vinila plates, nošu grāmatas, jaunā autobiogrāfiskā grāmata “Trakais”, Raimonda Paula 500 dziesmu vārdu grāmata.

Jāņa Kreičmaņa stand-up izrāde "Puņķi un asaras"
2025-11-06 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Komiķim Jānim Kreičmanim ir tapusi jauna stand-up komēdijas izrāde ar nosaukumu “Puņķi un asaras”. Sākot ar septembri, tā būs skatāma 34 dažādās Latvijas pilsētās. 6. novembrī Jānis Kreičmanis viesosies Valmieras Kultūras centrā, savukārt lielais fināls paredzēts 29. novembrī Rīgā.
Jānis maija sākumā noslēdza Latvijas komēdijas balvas “Grābeklis” tūri, kurā saņēma balvu gan kā “Comedy Latvia” gada komiķis, gan kā gada joka autors. Tomēr šie priecīgie notikumi nav bijuši iedvesmas avots Jāņa ceturtajai solo izrādei. Nosaukums “Puņķi un asaras” jau
saka priekšā, ka komēdija būs par vilšanos, ko sagādā pieauguša cilvēka dzīve. “Jaunības gados ziema nesa prieku, bet tagad – tikai asaras, skatoties uz komunālajiem rēķiniem,” par savu jauno izrādi stāsta komiķis. “Kad es biju jauns, es sapņoju, ka man būs stilīga mašīna, gulēšu, cik ilgi gribu, un nauda nekad nebūs problēma. Taču tagad, būdams pieaudzis, saprotu, ka ne tuvu tā nav. Viss, ko tu dari, ir risini problēmas un pieņem neiespējamus lēmumus – iet pie zobārsta vai saremontēt auto.” Jānis gan uzsver, ka jaunās izrādes joki nebūs tikai par pieaugšanu – tie būs, kā ierasts, Jāņa skatījums uz ikdienas lietām, ar kurām mēs visi saskaramies.
Latvijas iedzīvotāji arvien vairāk iepazīst stand-up komēdiju, tāpēc tūrē “Puņķi un asaras” paredzēts viesoties 34 Latvijas pilsētās, kas komiķu apvienībai “Comedy Latvia” būs jauns rekords. Līdz šim neviens komiķis nav uzstājies tik daudz vietās vienas tūres ietvaros. Tiks
apmeklētas gan vietas, kurās esam viesojušies vairākkārt – Valmiera, Ogre, Jelgava, Sigulda, gan arī vietas, kuru skatuves vēl nav iemēģinātas – Roja, Salaspils, Rēzekne un Jaunjelgava.
“Puņķi un asaras” ir komiķa ceturtā solo izrāde. Iepriekšējās izrādēs “Nav godīgi”, “Liels puika” un “Pirmās ūsas” skatītāji jau ir iepazinuši Jāņa komēdijas stilu – piesātināto ikdienas stāstnieka talantu un pārsteidzošo skatuves harizmu. Starp citu, “Pirmās ūsas” var noskatīties
vietnē “Youtube”.
Pilno tūres kalendāru un biļetes meklē bezrindas.lv vai kreicis.lv

Žiga grāmatas “Karību salas” prezentācijas tūre 2025
2025-11-05 19:00 - 20:30 | Kocēnu kultūras nams, Alejas iela 3, Kocēni
Pasākuma laikā būs iespēja iepazīties ar jaunās grāmatas tapšanas aizkulisēm, kā arī doties ceļojumā pa šīm salām, klausoties autora piedzīvojumos un baudot skaistos Karību skatus.

Deju kopa "Atvasara" ielūdz uz koncertu "Deju virpulī"
2025-11-02 13:00 - 14:30 | Valmieras Kultūras centra lielā zāle, Rīgas iela 10, Valmiera, Latvija
2. novembrī plkst. 13.00 deju kopa “Atvasara” kopā ar draugiem ielūdz uz koncertu “Deju virpulī” Valmieras Kultūras centrā.
Ieeja: 3 EUR. Biļetes Valmieras Kultūras centra kasē.

Komēdija "Lomu spēles"
2025-10-31 19:00 - 21:00
​Ēriks Asus (Éric Asouss)
LOMU SPĒLES
Gaumīga franču komēdija vienā cēlienā.
Dramaturga Ērika Asus asprātīgā komēdija “Lomu spēles” (oriģinālais nosaukums “Asie pagriezieni”), kas skatītājus un kritiķus sajūsminājusi daudzviet pasaulē, šajā rudenī uzsāks ceļu pie skatītājiem visā Latvijā.
Pasaulsslavenā franču teātra un kino režisora, scenārista un dramaturga
Ērika Asus lugas iestudētas daudzviet pasaulē, bet Latvijā, Dailes teātrī (2017.g), iestudēts viņa darbs “Mūsējās”, kas izpelnījās lielu skatītāju mīlestību.
Asus saņēmis arī prestižo Moljera balvu, kas ir galvenā teātra balva Francijā un pēc viņa asprātīgajiem scenārijiem uzņemtas neskaitāmas kino filmas – “ Vienkārši mīlestība”, “Mūsu sievietes” uc.
Pjērs ir ģimenes cilvēks, komercdirektors foto lēcu ražošanas uzņēmumā. Kamēr viņa sieva ar dēlu devušies atpūtā uz slēpošanas kurortu, direktors nolemj pie sevis uz mājām uzaicināt bārā nejauši satiktu jaunu meiteni. Pusmūža pilnbriedā viņš pirmo reizi nolēmis nogaršot “aizliegto augli”, iesākot daudzsološu flirtu, taču viss nenotiek kā plānots, un nakts laikā piedzīvotie notikumi un negaidītie pagriezieni uz visiem laikiem pārvērtīs Pjēra dzīvi.
“Iestudējot izrādes man vienmēr bijušas svarīgas divas lietas – izcila dramaturģija un lieliski aktieri. Šī reize nav izņēmums. Ērika Asusa lugu izvēlējos tāpēc, ka autors lieliski pārvalda komēdijžanru un, manuprāt, kad visapkārt drūmuma ir pārpārēm – gaumīgs humors ir tas, kas visiem ir ļoti nepieciešams” – tā par iestudējumu saka izrādes režisors Intars Rešetins-Pētersons.
Lomās :
Artis Robežnieks
Liene Sebre
vai
Marika Šmukste
Intars Rešetins-Pētersons

Koncertprogramma bērniem “BikiKONCERTS”
2025-10-29 11:00 - 12:00 | Valmieras Kultūras centra lielā zāle, Rīgas iela 10, Valmiera, Latvija
oktobrī plkst. 11.00 Valmieras Kultūras centrā norisināsies koncertprogramma bērniem “BikiKONCERTS”.

Koncertprogrammā ir iekļautas bērniem un vecākiem jau iemīļotas un zināmas dziesmas – “Kartupeli, kartupeli” (Jānis Sildegs, Vitauta Ļūdēna vārdi), “Zaķīšu pirtiņa” (Imants Kalniņš, Viļa Plūdona vārdi), “Saulīte ar zobiem” (Valters Kaminskis, Mara Čaklā vārdi), kā arī BikiGRUPAS dalībnieku oriģinālkompozīcijas, kas radītas tieši šim projektam. Grupas mērķis ir rosināt bērnos interesi par latviešu dzejas, mūzikas un ilustrāciju mijiedarbību.
Koncerts piemērots pirmsskolas vecuma bērniem no 4 gadu vecuma un 1.-4. klases audzēkņiem. Koncerta laikā bērni tiks rosināti līdzdarboties – atbildēt uz dažādiem jautājumiem, kā arī muzicēt kopā ar BikiGRUPU.
Izdevniecības “Liels un mazs” grāmatu sērijā “BIKIBUKS” iznākusi 101 dzejas bilžu grāmata, ko ilustrējuši dažādi mūsdienu latviešu mākslinieki. Sērijā “BIKIBUKS” dzejoļi, ko daudzi vecāki un vecvecāki iemīļoja savā bērnībā, nāk pie bērniem mūsdienīgā vizuālā veidolā, saglabājot cieņu gan pret pārbaudītām vērtībām, gan moderno. Ar tādu pašu misiju koncertdarbību uzsākusi BikiGRUPA.
Grupa koncertējusi Vidzemes koncertzālē “CĒSIS”, Siguldas koncertzālē “Devons”, Latgales vēstniecībā “GORS” un citviet. 2024. gada martā notika grupas debijas albuma “BikiDZIESMAS” prezentācijas koncerts kinoteātrī “Splendid Palace” un koncerti “Lielajā Dzintarā” Liepājā, ko apmeklēja aptuveni 300 bērnu vecumā no 4 līdz 13 gadiem.
Koncerta ilgums: 1 stunda.
Biļetes var rezervēt un iegādāties “Biļešu Paradīze” kasēs un www.bilesuparadize.lv. Ieejas maksa bērnu grupai no 10 personām: 8 EUR, pērkot individuāli – 10 EUR. Bērnu grupu pavadošajiem pedagogiem ieeja bez maksas. Plašāka informācija par biļešu rezervāciju, zvanot Valmieras Kultūras centra kasei pa tālruni 64207207.
